**A pályázatot ismertető kiadványhoz szükséges alapadatok és kiegészítő információk**

**Pályamű elnevezése és címe:** MEININGER HOTELS – GREAT MARKET HALL

1093 Budapest, IX. ker. Csarnok tér 2.

**Pályázó:** SWIETELSKY MAGYARORSZÁG KFT.

**Beruházó:** BEDORI INVESTMENT KFT

**Tervező:** Vadász és Társai Építőművész Kft., Vadász Bence DLA és Miklós Zoltán építészek

**Kivitelező:** SWIETELSKY MAGYARORSZÁG KFT.

**Az ingatlanfejlesztés koncepciója**,

A helyszín a belváros izgalmas, frekventált pontja, - közel a Dunához, az egyetemekhez, a Nagy Vásárcsarnok tömbje mellett egy kis háromszög alakú tér. Zártsorúan rásimul az ELMŰ épület klinker téglás tömbjére.

Az U alakban megformált alaprajz, belső átriumos kialakítás funkcionális, és gazdaságos üzemeltetést tesz lehetővé.

Az épület külső megjelenése izgalmas építészeti válasz a Csarnok tér sokszínű, nagyon eklektikus építészeti környezet adta kihívására.

Ez a „válasz” egy olyan egyedi, szabad formálású, szoborszerű képződmény lett, amely egyedülálló a maga nemében.

Jó megoldást ad számos, a kortárs építészetet jellemző problémára. Elkerüli a monoton, síkbeli, mélységet nélkülöző homlokzatképzést. Derékszögű, merev formák helyett íves, lágy elemek használata, a sarokhelyezetek hangsúlyos kiemelése, a Duna hullámzására asszociáló szabadon lengedező szalagok alkotta forma határozza meg a képet. Ugyanakkor az épület erősen kötődik a helyhez és a tervezőjéhez, személyes „ügy”, egyszeri és megismételhetetlen. Csak itt és most lehetséges.

Kelt Budapest, 2020. szeptember 28.